cyanic-selkie/wikianc huggingface dataset:
פרשות נמרודי
השפעת הפרשות
פרשות נמרודי טלטלו את עולם התקשורת והפוליטיקה בישראל. בספיחי הפרשה היו מעורבים גם שר המשטרה אביגדור קהלני (שזוכה זיכוי מוחלט), נשיא המדינה עזר ויצמן וראש הממשלה, אריאל שרון, ידידו הקרוב של נמרודי האב, שמאוחר יותר נחשפו קשרים כלכליים ביניהם.
בפרשות, שנמתחו לאורך עשור, היו קשורים בכירי עורכי הדין בישראל, ובהם דן אבי-יצחק (שייצג את עופר נמרודי), יגאל ארנון (שייצג את יעקב נמרודי), ומיכה פטמן (שייצג את אריה קרישק). גלי ההדף של הפרשות והשלכותיהן, המשיכו לחלחל עוד זמן רב ואף עיצבו כללים חדשים בסוגיות של חקירות משטרה, דיני שמירת עדים והליכי משפט. לטענת אריה קרישק, פרשות נמרודי היו הפתיח לגלגולי פרשת תיק 2000 נגד בנימין נתניהו בהיותו ראש ממשלה ופגישתו עם נוני מוזס.
תאודור דובואה
פרנסואה קלמן תאודור דובואה (בצרפתית: François Clément Théodore Dubois; 24 באוגוסט 1837 – 11 ביוני 1924) היה מלחין, נגן עוגב ומורה למוזיקה צרפתי.
קורות חייו
דובואה היה מנהל הקונסרבטואר משנת 1896 (כמחליף לתומא, שהלך לעולמו) עד 1905. הוא אולץ להתפטר אחרי שסירובו להעניק את פרס רומא למוריס ראוול עורר מחאה ציבורית ניכרת, שעוד גברה בעקבות מכתב גלוי מאת הסופר והמוזיקולוג רומן רולאן. גבריאל פורה החליף את דובואה בתפקיד המנהל.
המוזיקה של דובואה כוללת אופרות, אורטוריות ושלוש סימפוניות. יצירתו המוכרת ביותר היא האורטוריה "שבע המילים של ישו" (Les sept paroles du Christ) משנת 1867, העולה מדי פעם לביצוע מחודש; הטוקטה לעוגב משנת 1889 עוד מושמעת גם היא מפעם לפעם. שאר תפוקתו רחבת הממדים נעלם כמעט לגמרי. בתחום ההוראה השפעתו ניכרת ומתמשכת יותר ובכתביו העיוניים Traité de contrepoint et de fugue (על קונטרפונקט ופוגה) ו-Traité d'harmonie théorique et pratique (על הרמוניה) נעשה עדיין שימוש מדי פעם גם כיום.
מרגריטה אליגר
מרגריטה יוסיפובנה אליגר (ברוסית: Маргари́та Ио́сифовна Алиге́р; אלפבית פונטי בינלאומי: ; ; 7 באוקטובר 1915- 1 באוגוסט 1992) הייתה משוררת יהודייה-רוסייה, מתרגמת, ועיתונאית.
קורות חיים
מרגריטה נולדה באודסה למשפחה יהודייה של עובדי משרד; שם המשפחה האמיתי היה זליגר (ברוסית: Зейлигер). בהיותה נערה עבדה במפעל כימי. מ-1934 עד 1937 היא למדה ב"מכון לספרות על שם מקסים גורקי".
בעלה הראשון היה המלחין קונסטנטין מקארוב-רקיטין, שנהרג בחזית ליד ירצבו ב-1941, לאחר מותו של בנם הפעוט (ביתם טטיאנה [1940-1974] הייתה למשוררת ומתרגמת), טרגדיה כפולה שהשאירה אותה מוכת אסון. בשנה שלאחר מכן היא ניהלה רומן עם הסופר אלכסנדר פדייב; ממנו נולדה בתה מריה, שנישאה להנס מגנוס אנצנסברגר והתגוררה בחו"ל במשך עשרים שנה, והתאבדה זמן קצר לאחר שחזרה לפרק זמן קצר לרוסיה ב-1991. בעלה השני והאחרון של אליגר היה פקיד הוועד המרכזי איגור צ'רנוצן (1918–1990). היא שרדה את מותם של הבעלים והילדים, שנפטרו זמן קצר לאחר בתה מריה אנצנסברגר. מרגריטה אליגר נקברה בפרדלקינו בסמוך לבנותיה.
שבוע הספר העברי
שבוע הספר העברי הוא אירוע המתקיים בישראל מדי שנה במהלך חודש יוני, במסגרתו מוקמים ירידי ספרים ברחובות הערים, ובהם מיוצגות מרבית הוצאות הספרים בישראל, המוכרות את ספריהן במחירים מוזלים. גם בחנויות הספרים נמכרים הספרים בהוזלה בתקופה זו, ויש בהן המאריכות את המכירה המוזלת על-פני כל החודש.
בנוסף למכירת הספרים, מתקיימים במהלך תקופה זו אירועים ספרותיים מגוונים, כגון מפגשים עם סופרים, ערבי קריאה וטקס הענקת "פרס ספיר" לסופרים עבריים.
יוזמות מוקדמות
הצעה לקיומו של שבוע הספר העברי עלתה ב-19 בנובמבר 1924 במאמר מאת אברהם שצ'גלוב, שפורסם בעיתון "הארץ".
האירוע הראשון של פתיחת דוכנים למכירת ספרים מוזלים ברחוב נערך ב-1 באפריל 1926, כששמו בארץ-ישראל היה "יום הספר העברי". הוא נערך ביוזמת "המשרד להפצת הספר העברי בארץ־ישראל", ארגון שנוסד בשיתוף פעולה בין פרנסי העיר תל אביב לאגודת הסופרים, וביוזמתה של המו"לית ברכה פלאי, ובמסגרתו הוצבו דוכנים בשדרות רוטשילד בתל אביב. ההודעה על לידתו הצפויה נמסרה לציבור כמה שבועות לפני כן מעל דפי העיתונות:
משנת 1926 ועד לשנת 1958 התקיימו מפעם לפעם אירועים כדוגמת "יום הספר העברי" הראשון, כאשר חלקם אף התקיימו בידי תנועות ציוניות בגולה. באנגליה התקיים במשך שנים רבות "שבוע הספר היהודי".
בפברואר 1954 התקיים בחיפה, ביוזמת מועצת פועלי חיפה, שבוע הספר והסופר העברי. במסגרת השבוע התקיימה תערוכת ספרים בהשתתפות הוצאות הספרים הגדולות בישראל. בתחילת אפריל 1954 התקיימה תערוכה דומה בירושלים, אולם ההשתתפות הציבורית הייתה דלה. בפברואר 1956 התקיים בחיפה בפעם השנייה שבוע הספר והסופר העברי. לתוכנית של האירוע הקודם נוסף גם "פרס הספר", הגרלה של פרסי ספרים בין רוכשי ספרים מעל סכום מסוים.
שבוע הספר העברי
את "שבוע הספר העברי" במתכונתו הנוכחית, הכוללת דוכנים למכירת ספרים ברחבי ישראל, יזם המשורר והסופר שלמה טנאי בינואר 1959, במסגרת ועדת העשור להקמת המדינה. במסגרת "חג הספר העברי" שהתקיים בתחילת מאי 1959, הוקמו דוכנים בהם נמכרו ספרים במבצעים, בקריאה שתושבי ישראל יעניקו זה לזה ספר עברי לכבוד יום העצמאות.
החל ממאי 1961 מתקיים "שבוע הספר העברי" ברחבי ישראל באופן סדיר מדי שנה. ברבות הימים הפך שם זה לסימן רשום של המו"ל ומופעל על ידי התאחדות בעלי הוצאות הספרים בישראל. חרף שמו, נמכרים בשבוע הספר העברי גם ספרים בשפות אחרות שיצאו לאור בישראל.
בשנת 2020 בעקבות מגפת הקורונה אירועי שבוע הספר לא התקיימו.
חודש הספר
לאורך הזמן הפך חודש יוני כולו לחודש בו נערכות הנחות ומכירות מוזלות של ספרים, ובשלב כלשהו החלו ההוצאות לכנות את חודש יוני כולו כ"חודש הספר".
פריסה גאוגרפית
בשנים הראשונות התקיימו שוקי ספרים בעשרות ערים ברחבי ישראל. למשל, בשנת 1962 נפתחו 45 שוקי ספרים בשבוע הספר העברי. בשנת 1967 התקיים היריד בתשעה יישובים: ירושלים, תל אביב, חיפה, עפולה, טבעון, כפר אתא, נתניה, פרדס חנה וגבעתיים. בשנת 1975 התקיימו ירידי מכירת ספרים ב-15 עיירות פיתוח בניידות מיוחדות שהגיעו אליהן. בשנת 1977 התקיים שבוע הספר ב-20 יישובים.
בגלל חוסר כדאיות, לא ששו ההוצאות להקים דוכנים במקומות מרוחקים, ושוקי שבוע הספר לא התקיימו בהם כלל או שהתקיימו במתכונת מצומצמת או ביוזמה של המועצה המקומית. באילת, בשנת 1974, התקיים יריד ספרים במשך שלושה ימים, ביוזמה של מדור תרבות וספורט של העירייה.
בשנת 2017 הוכרז שבפעם הראשונה זה שמונה עשרה שנה לא יתקיימו אירועי שבוע הספר בפריפריה מכיוון שמשרד התרבות הפסיק את מימונם.
בתל אביב
בשנת 2001, משיקולי אבטחה, הועבר היריד לגני התערוכה, ומשם עבר בשנת 2003 לגני יהושע. בשנת 2008 הוחלט להחזיר את היריד בתל אביב למיקומו המסורתי. בשנת 2021 עבר למרכז שרונה עקב עבודות הרכבת הקלה בכיכר רבין.
בירושלים
בשנות ה-60 התקיים שבוע הספר העברי בירושלים ברחבת הכנסת הישנה ברחוב קינג ג'ורג'. בהמשך עבר היריד לגן הפעמון. משיקולי אבטחה, עבר היריד הירושלמי בשנת 2001 מכיכר ספרא למתחם מוזיאון ישראל, ולאחר מכן, למתחם תחנת הרכבת הישנה. עקב בעיות בהגדרת מתחם תחנת הרכבת הישנה, עבר בשנת 2009 היריד הירושלמי לגן פעמון הדרור. החל משנת 2017 חזר היריד להתקיים במתחם התחנה הראשונה.
בחיפה
שבוע הספר העברי התקיים בחיפה בשנות ה-70 ברחבה ליד ספריית פבזנר ותיאטרון חיפה. בשנת 1982 עבר היריד לגן הזיכרון מול בניין עיריית חיפה. בהמשך עבר היריד לרוממה. בשנת 2010 התקיים יריד הספרים בגרנד קניון. ובשנת 2012 חדל היריד בחיפה להתקיים. בשנת 2019 התקיים יריד ספרים בחיפה בגן של בית הכט, לאחר הפסקה של כעשור.
מועד
במהלך שנות ה-60 וה-70 התקיים שבוע הספר העברי במאי, בסמיכות לל"ג בעומר. בשנת 1967 נדחה שבוע הספר אל אחר מלחמת ששת הימים והתקיים בתחילת יולי. משנת 1977 עבר שבוע הספר לתחילת יוני.
שבוע הספר התורני
בשנת 1976 התקיים במקביל לשבוע הספר העברי, יריד של שבוע הספר התורני במאה שערים.
שבוע הספר הערבי
בשנת 1973 קיים בית הגפן בחיפה אירוע של שבוע הספר במקביל לשבוע הספר העברי. החל משנת 1976 קיים בית הגפן שבוע ספר ערבי בנפרד משבוע הספר העברי, בחודשים ספטמבר או אוקטובר.
דוח הספרייה הלאומית
לפי "חוק הספרים", הספרייה הלאומית מקבלת שני עותקים של כל ספר שפורסם בישראל. מדי שנה, לקראת שבוע הספר, מפרסמת הספרייה הלאומית את נתוני ההוצאה לאור בישראל. הדוח מפרט את כמות הספרים שיצאו לאור בשנה שחלפה, סוגות, נושאי הכתיבה, סוגי מו"לים ונתונים רבים נוספים. כך למשל, בשנת 2004 דווח כי הם קיבלו 6,436 ספרים חדשים. רוב הספרים פורסמו בעברית, ורוב הספרים שפורסמו בעברית היו ספרות מקור. כמעט 8% מהספרים שיצאו לאור ב-2004 הם ספרי ילדים ורק 4% היו ספרי לימוד. לפי סוג ההוצאה לאור, 55% מהספרים הופקו בהוצאות מסחריות, 14% בהוצאה עצמית, 10% בהוצאה ממשלתית, 7% בהוצאה למטרות חינוך, ו-14% הוצאו לאור על ידי גופים אחרים.
מדליית הנרי דרייפר
מדליית הנרי דרייפר (באנגלית: Henry Draper Medal) היא פרס המוענק על ידי האקדמיה הלאומית למדעים של ארצות הברית עבור מחקר יוצא דופן באסטרופיזיקה. המדליה נקראת על שמו של הנרי דרייפר. המדליה מוענקת בנוסף לפרס כספי בשווי 15,000$, הפרס הכספי מסובסד על ידי קרן דרייפר שהיה בהנהלת אשתו של הנרי, אנה דרייפר. הפרס הוענק לראשונה בשנת 1886 לסמואל לנגלי "על מחקריו על השמש, ובמיוחד בתחום הקרינה". מאז הוענקה המדליה ארבעים וחמש פעמים. את המדליה האחרונה שהוענקה עד כה קיבל ויליאם בורוקי (William J. Borucki) על חלקו בפיתוח טלסקופ החלל קפלר של נאס"א, אשר "חשף מספר עצום כובי לכת ומערכות שמש מרוחקים עם תכונות מפתיעות ובלתי צפויות". בשנים מסוימות הוענקה המדליה לשני מדענים. כך למשל, בשנת 1977 זכו בפרס במשותף ארנו פנזיאס ורוברט וילסון בזכות גילוי קרינת הרקע הקוסמית. האישה הראשונה שזכתה במדליית הנרי דרייפר היא אנני ג'אמפ קאנון.
ממשלת ישראל הראשונה
הקמת הממשלה
ייעודה המקורי של האספה המכוננת היה לכונן חוקה למדינה, אך עם קבלת חוק המעבר שינתה האספה את ייעודה והפכה עצמה לכנסת הראשונה. עתה קם הצורך להקים ממשלה. סיעת מפא"י הייתה הסיעה הגדולה ביותר, אך היא לא החזיקה ברוב מוחלט בכנסת, ולכן היה צורך לכונן קואליציה שתיתן אמון בממשלה. בן-גוריון התנגד בתוקף להכללתן של תנועת החרות ומק"י בקואליציה העתידית, תוך שהוא טובע את הביטוי "בלי חרות ומק"י", דהיינו, בלי הרוויזיוניסטים והקומוניסטים. מפ"ם קיוותה להקים עם מפא"י ממשלה סוציאליסטית צרה אך נתקלה בדחייה ונותרה באופוזיציה. בן-גוריון החליט לפנות אל החזית הדתית, הפרוגרסיבים, הספרדים ורשימות המיעוטים.
בסך הכל תמכו בממשלה 73 חברי כנסת. בהסכמים הקואליציוניים נקבע שהממשלה תיתן שוויון זכויות גמור לכל אזרח, תחתור לשלום, תשמור על נייטרליות במלחמה הקרה, תעודד עלייה ותאכלס את המדינה.
מדיניות כלכלית
מדיניותה הכלכלית של הממשלה, שנגזרה ברובה מהיותה של מפא"י מפלגה סוציאליסטית, הייתה מדיניות הקיצוב, אשר זכתה לשם "צנע". במסגרת מדיניות זו הוטלה הגבלה על כמות המצרכים שהותר לכל אזרח לקנות. במהלך כהונתה של הממשלה הציבור היה מאוחד יחסית בתמיכתו בצנע, אולם לאחר הרחבת המדיניות לקראת סוף כהונתה, התחיל לפרוח השוק השחור.
שונות
ממשלה זאת נאלצה להתמודד עם השאלה של כינון חוקה לישראל הצעירה. החזית הדתית המאוחדת התנגדה לחלוטין לכינון חוקה מעשה ידי אדם. מפא"י תמכה בכינון חוקה, לאחר ביסוס המדינה ולאחר קליטת העולים, ואילו כל שאר סיעות הממשלה תמכו בכינון חוקה מידית. בסופו של דבר, התקבלה הצעתו של חבר המפלגה הפרוגרסיבית, יזהר הררי, לקראת סוף כהונת הממשלה, שקבעה שהחוקה לא תכונן מיד, אלא תיכתב פרקים-פרקים אשר יהוו חוקי יסוד, שלבסוף יתאגדו לכלל חוקת המדינה.
הממשלה העלתה את עצמותיו של חוזה המדינה, בנימין זאב הרצל.
הממשלה תמכה בחוק השבות, אשר איפשר לכל יהודי לעלות ארצה. בן-גוריון התייחס אל החוק כאל אחד מ"חוקי השתייה של מדינת ישראל".
הממשלה תמכה גם בחוק לימוד חובה, אשר לפיו כל ילד חויב ללמוד במסגרת חינוכית מגיל 5 עד גיל 16, שמומן על ידי תקציב המדינה למרות המצב הכלכלי הקשה.
סיום כהונת הממשלה
בן-גוריון הודיע על התפטרות הממשלה לנשיא ב-15 באוקטובר 1950, בעקבות דרישתו שאליעזר קפלן יועבר מתפקידו כשר המסחר והתעשייה, לטובת מינוי איש עסקים שאינו חבר כנסת (יעקב גרי). מכיוון שבאותה התקופה על מנת למנות שר חדש היה על הממשלה להתפטר, ולהציג את עצמה מחדש עם השר החדש להבעת אמון מחודשת, התפטרה הממשלה. לאחר מכן תוקן החוק בעניין זה. בישיבת הכנסת בה הודיע על התפטרות הממשלה, הציע בן-גוריון הקמת ממשלת מעבר בת 7 חברים שתכהן עד לבחירות החדשות שיערכו בהקדם, אבל הצעתו נדחתה.
הרכב הממשלה
הממשלה מנתה 12 שרים לכל אורך כהונתה.
מזכיר הממשלה: זאב שרף
אהרלה קמינסקי
אהרון (אהר'לה) קמינסקי (נולד ב-10 בנובמבר 1941 בתל אביב) הוא מתופף ונגן כלי הקשה. שייך לדור הראשון של נגני הג'אז ילידי ישראל, וזהו תחום הנגינה העיקרי שלו. בנוסף, השתתף בהקלטות רבות החל משנות השישים ועד תחילת שנות השמונים והיה מחלוצי הפופ והרוק הישראלי. בעיקר ידוע קמינסקי בתרומתו הניכרת לעולם הג'אז בישראל. בנוסף לג'אז התמחה במוזיקה של אמריקה הלטינית (בעיקר סמבה). במשך כל השנים עסק בהוראה והעמיד דורות של מתופפים צעירים.
ביוגרפיה
אהרון (אהר'לה) קמינסקי נולד בתל אביב. למד בבית הספר היסודי בלפור בתל אביב, ובכיתה ה’ עבר ללמוד בכפר הילדים והנוער הדסים. מגיל 13 עד 17 התחנך כילד חוץ בקיבוץ חניתה. עד שהתגייס לצבא, עבד במפעל של אביו לייצור בגדי תינוקות בתל אביב.
קמינסקי מעולם לא למד תיפוף בצורה מסודרת; משיכתו לתופים החלה בנעוריו, כשנהג להקיש על פחים כדי ללוות שירה בציבור של חבריו בקיבוץ. התחיל לתופף על מערכת תופים בזמן השירות הצבאי, ותוך זמן קצר התקבל ללהקת הנח"ל. בעקבות מותו של אביו השתחרר מהצבא, וניהל את המפעל המשפחתי לבגדי תינוקות. במקביל ניגן ברביעיית הג'אז של מל קלר.
רק בגיל 26 עזב את המפעל והחליט להקדיש את כל זמנו למוזיקה. באותה תקופה יזם את הקמת הלהקה "הברנשים של פיאמנטה", שהפכה עד מהרה ללהקת הליווי של אריק איינשטיין בתוכניתו "מזל גדי". עוד לפני כן, בתחילת שנות ה-60, יזם והשתתף בסדרה של ג'אם-סשנים, שנדדה ממועדון למועדון, עד שמצאה בית קבוע במועדון "ברברים" - המועדון שהפך לביתם של כל נגני הג'אז בארץ.
ב-1969 ניגן יחד עם השלושרים והשתתף בהקלטות אלבומם היחיד.
ב-1970 יצא למסע של 8 חודשים בחו"ל, במטרה להכיר מקרוב את סוגי המוזיקה האפרו-אמריקניים (סמבה, סלסה וג'אז), וביקר במרכזי המוזיקה החשובים באמריקה הלטינית ובארצות הברית. כשחזר, החל לנסות להשתמש בקצבים ובכלים האתניים שהביא איתו בנגינת ג'אז ובמוזיקת הפופ הישראלית (כמו "אשת האיכר" ב"פלסטלינה" של שלום חנוך ואריק איינשטיין, ועוד).
באותה תקופה פנה אליו אריק איינשטיין בבקשה שיקים לו הרכב ליווי. אז הקים קמינסקי את להקת הפלטינה, יחד עם החלילן-סקסופוניסט רומן קונסמן, שהיה אז עולה חדש מברית המועצות. לימים הפכה "הפלטינה" ללהקת הייצוג של הג'אז הישראלי, ואף הוזמנה להופיע בפסטיבל הג'אז של ניופורט היוקרתי ב-1974. הלהקה התפרקה בשנת 1976.
במקביל, מ-1966 ועד 1980 ליווה בהופעות, ובעיקר בתקליטים, את טובי האמנים בארץ בפסטיבלי הזמר השונים (פסטיבל הזמר, הפסטיבל החסידי, "למנצח שיר מזמור", פסטיבל הילדים ועוד), ובעוד עשרות הקלטות של אמנים, כמו אסתר עופרים, בועז שרעבי, גידי גוב, חוה אלברשטיין, יהורם גאון, יוני רכטר, יוסי בנאי, יפה ירקוני, מתי כספי, צביקה פיק, רבקה זהר, רבקה מיכאלי, רותי נבון, ריקי גל, שושנה דמארי, שימי תבורי, שלום חנוך, שלמה ארצי, הגששים, הדודאים, החלונות הגבוהים, הכל עובר חביבי, השלושרים, התרנגולים, כוורת, שוקולד מנטה מסטיק, אושיק לוי ואהרן עמרם.
ב-1979 הוזמן לנגן עם להקת "מנהטן טרנספר" האמריקנית והצטרף אליהם לשני סיבובי הופעות, אחד באירופה והשני בארצות הברית.
ב-1980 לימד שנה באקדמיה למוזיקה בירושלים, ומיד אחר כך הקים סדנה ללימוד תופים, שהעמידה דורות של מתופפים צעירים, ואת בוגריה אפשר למצוא בלהקות ובהפקות מוזיקליות שונות. מאמצע שנות ה-80 ועד סופן היה חבר בוועדה שהקימה את פסטיבל הג'אז הבינלאומי אילת, "ג'אז בים האדום". במקביל ניהל שוב מועדון ג'אז בשם "בייבלוס" בתל אביב, ששימש מקום מפגש לנגני ג'אז, ובעיקר היווה במה לנגנים צעירים, שקיבלו הזדמנות להשתלב בנגינה עם נגנים ותיקים.
ב-1990 הקים הרכב ג'אז בשם "אהר'לה קמינסקי וחברים", עם הפסנתרן העולה מרוסיה לאוניד פטשקה, הנשפן גורי אגמון והבסיסט אבישי כהן. הלהקה זכתה ב-1991 בפרס הראשון מבין הלהקות הישראליות בפסטיבל "ג'אז בים האדום". ב-1995 הפכה הלהקה לשלישייה (פסנתר: פטשקה, בס: אלי מגן / אמיל רם), והופיעה במועדוני ג'אז. הלהקה הקליטה אלבום אחד, "(Kaminsky Trio plays Ptashka (featuring Eli Magen", ב-1996.
במשך כל אותה תקופה ניגן במועדונים או קונצרטים בישראל עם אמני ג'אז כמו סטן גץ, רד רודני, קלרק טרי, דיק היימן, סטיב גרוסמן, דייב ליבמן, נילס-הנינג ארסטד פדרסן, ג'רום ריצ'רדסון, רנדי ברייקר ורבים אחרים. ביום העצמאות תשנ"ז (1997) קיבל את פרס האמן המבצע למפעל חיים מטעם "אשכולות-עילם".
החל משנות ה-90', בנוסף לפעילותו כמורה (בין השאר בבית הספר למוזיקה "רימון") וכנגן ג'אז, הופיע קמינסקי בבתי ספר ברחבי הארץ במופע מוזיקלי חינוכי, שמטרתו לספר לילדים ונוער את הסיפור שמאחורי מערכת התופים, ולקרב אותם אל עולם הג'אז.
בשנות ה-2000 החל לערוך מופע הפעלה המיועד לארגונים, שבו הופך כל קהל הנוכחים במהלך המופע לתזמורת כלי הקשה.
קסטור ופולוקס
קַסְטוֹר ופּוֹלוּקְס הם דמויות במיתולוגיה היוונית. הם קרויים גם "פולידאוקס וקסטור" במיתולוגיה הרומית, וכן גם ה"דיוסקורים", ו"גֶ'מיני" ("התאומים"). סיפורם מתאר יריבות, שוני וניגודיות, ובמקביל קִרבה רבה, הן משפחתית וגופנית והן בקשר הרגשי ובגורל המשותף.
הולדתם
קסטור ופולוקס הם תאומים, בניה של לֶדָה מלכת ספרטה. אף על פי שלא היה להם אב משותף, נולדו שניהם כאחים תאומים. קסטור היה בן תמותה, ולעומתו היה פולוקס, בנו של זאוס, בן אלמוות. על פי המיתולוגיה, לאחר שזאוס אבי האלים, בא לאימם בדמות ברבור ועיבר אותה, היא הטילה שתי ביצים: מהראשונה בקעו קסטור וקליטמנסטרה, ילדיה של לדה מנישואיה לטינדראוס, ואילו מהביצה השנייה בקעו ילדיו של זאוס, פולוקס והלנה.
מסע הארגונאוטים
במסע הארגונאוטים לקחו האחים חלק פעיל ביותר. איסון, אביו של יאסון, נושל מתפקידו כמלך יולקוס על ידי אחיו למחצה, פליאס, והטיל על אחיינו למצוא את גיזת הזהב תמורת המלוכה. האחים זומנו ליאסון, והסכימו להצטרף למסעו. במהלך המסע הארגונאוטים נחתו בארצו של המלך החזק והאכזרי אמיקוס. המלך נהג לזמֵן את כל האורחים שהגיעו אל ממלכתו לתחרות איגרוף מולו, והיה הורג אותם. פולוקס, למזלו, ניצח את המלך, ככל הנראה עקב היותו בן אלמוות. לאחר שלקחו את גיזת הזהב חזרו התאומים לממלכת יולקוס. שם התברר שדודם מסרב להחזיר את כס המלוכה. האחים עזרו ליאסון לנקום בו ולהפיל את פליאס.
חטיפתה של הלנה
אחותם, הלנה היפה, הייתה ידועה ביופייה עוד לפני נישואיה. רבים חיזרו אחריה עוד בילדותה, ואחד מהם, תזאוס המפורסם, מלך אתונה, בן דודו של פולוקס מצד אביו זאוס, העז לחטוף אותה, לאחר שנשבע שיתחתן עם אחת מבנות זאוס. האחים פלשו לאתונה בעצמם, החזירו את הלנה, ואפילו חטפו את אימו הזקנה של תזאוס, אייתרה, ושיעבדו אותה בתור שפחתה של הלנה, עד שהיא שוחררה בידי נכדיה, בניו של תזאוס.
הדיוסקרים, אידס ולינקאוס
פעם אחת, האחים קיבלו הזמנה לחתונה הכפולה של בני דודיהם, התאומים אידס ולינקאוס. הם התאהבו בכלותיהם, פויבה (בת לאוקיפוס) והילאיירה, ואפילו ניסו לחטוף אותן. לאחר מספר ניסיונות כושלים להילחם על האחיות בדרכים תרבותיות, הם החליטו להילחם עד המוות. בקרב קסטור הרג את לינקאוס, אך נפגע מידיו של אידס, שנהרג במקום בידי פולוקס. דקות ספורות לאחר הקרב קסטור מת. פולוקס, שהיה בן אלמוות, התאבל על אחיו ולא היה מוכן להיפרד ממנו. בסופו של דבר ויתר פולוקס על חיי נצח על מנת שיוכל להישאר עם אחיו התאום. את שארית חייהם הם בילו בין גן עדן לגיהנום, בשאול של האדס. הדבר נגע לליבו של זאוס, אבי האלים, ולאחר שבנו הקריב את חייו למען אחיו, החליט זאוס למקם את שני האחים התאומים קרובים הן זה לזה והן אליו, בשמיים.
הנצחתם
קסטור ופולוקס הונצחו באסטרונומיה ובאסטרולוגיה. באסטרונומיה נקראה על שמם קבוצת כוכבים בשם "קונסטלציית התאומים". באסטרולוגיה הונצחה האגדה על אודותם במזל תאומים. שני הכוכבים הבולטים בקבוצה נקראו על שם השניים, קסטור ופולוקס. תוכנית החלל ג'מיני נקראה כך משום שהחלליות במסגרתה נשאו שני אסטרונאוטים זה לצד זה כתאומים.
מצדה (פירושונים)
{{פירושונים|* מצדה – מבצר עתיק במדבר יהודה
ראו גם
}}
Between the Buttons
בשתי המהדורות יש 12 שירים. סדר השירים שונה וגם שני שירים אינם זהים. שני השירים שנמצאים במהדורה הבריטית ולא באמריקאית נמצאים באלבום Flowers. שני השירים שאין במהדורה הבריטית נחשבים לשני השירים המוצלחים ביותר באלבום: Ruby Tuesday, שהמגזין רולינג סטון דירג במקום ה-303 ברשימת 500 השירים הטובים ביותר, וגם Let's Spend The Night Together, שעל שמו נקרא סרט הופעה של הלהקה מאוחר יותר. שני השירים הופיעו באוסף Hot Rocks 64-71 וגם באוסף Through the Past, Darkly (Big Hits Vol. 2).
האלבום יצא בתקופת השיא לפני תחילת הרוק הפסיכדלי, לצד Revolver של הביטלס, Pet Sounds של הביץ' בויז ו־Blonde On Blonde של בוב דילן, אלבומים ואמנים אלה נחשבים לבסיס של הרוק הפסיכדלי. האלבום דורג בשנת 2012 במקום ה-357 ברשימת 500 האלבומים הטובים ביותר על ידי מגזין המוזיקה הרולינג סטון.
הגרסה הבריטית
כל השירים נכתבו על ידי מיק ג'אגר וקית' ריצ'רדס
המנון מאוריטניה
ההמנון הלאומי של מאוריטניה חובר כשיר עממי כבר במאה ה-19 על ידי באבא ולד א-שייח' סידיא. הוא הולחן על ידי טוליה ניקיפרובצקי, מנהל תזמורת שירות השידור הצרפתי, לבקשתו של הנשיא הראשון של מאוריטניה. השיר אומץ כהמנון של המדינה עם קבלת העצמאות ב-1960.
דברי ימי טיגרנאך
דברי ימי טיגרנאך (באנגלית: Annals of Tigernach בקיצור AT) היא כרוניקה שמקורה ככל הנראה במנזר קלונמקנויז (Clonmacnoise) שבאירלנד. הכרוניקה כתובה בשילוב של לטינית, אירית עתיקה ואירית של ימי הביניים. ככל הנראה הכרוניקה נכתבה במהלך המאה ה-12 והיא מתארת את תולדות אירלנד וסקוטלנד בין השנים 489–766, 973–1003 ו-1018–1178.
התיאור של מאורעות השנים שבין 766–973 אבד, אולם ככל הנראה ה"כרוניקון סקוטורום" התבסס על דיברי ימי טיגרנאך ומשמר חלק מהמידע לשנים אלה (אף שגם בכרוניקה זו אבד המידע הנוגע לשנים 718–804).
כיום קיימים 5 קטעים של כתב היד של הכרוניקה. הראשון הוא מהמאה ה-12, ארבעת הנוספים הם מהמאה ה-14. חמשת הקטעים נמצאים בספרייה הבודליינית באוקספורד.
אנדרואיד 13
אנדרואיד 13 היא הגרסה העיקרית ה-13 של מערכת ההפעלה אנדרואיד שפותחה על ידי Open Handset Alliance בראשות גוגל. הגרסה זמינה במכשירי פיקסל, מדגם פיקסל 4 ומעלה, החל מ-15 באוגוסט 2022
פרטיות
אנדרואיד 13 כולל מספר תכונות חדשות שנועדו לשפר את פרטיות המשתמש, הן תכונות מוכוונות משתמשים והן תכונות מוכוונות מפתחים.
נוסף בוחר מדיה חדש, המשפר את הפרטיות בכך שהוא מאפשר למשתמשים לבחור לאילו תמונות וסרטונים תהיה לכל אפליקציה גישה. רוב האפליקציות עדיין לא הטמיעו את בוחר המדיה הזה. בנוסף, אנדרואיד 13 מציגה הרשאה חדשה,. בעבר, הרשאות Wi-Fi ו-GPS צורפו להגדרה אחת שנקראה "מיקום". השינוי הזה אומר שכעת ניתן לאפשר לאפליקציות לחפש מכשירים ורשתות בקרבת מקום מבלי לבקש גישה למערכות ניווט רחבות יותר.
אפליקציות נדרשות כעת לקבל אישור אקטיבי מהמשתמש לפני שיוכלו לשלוח התראות.
חוויית משתמש
נוספו שינויים קטנים בחלונות דו-שיח כגון הגדרות האינטרנט, במטרה לגרום להם להשתלב טוב יותר עם שפת העיצוב. נגן המדיה עוצב מחדש, כעת משתמש בעטיפת האלבום כרקע, וכולל יותר בקרות משתמש. תכונת ריבוי המשתמשים שופרה, וכעת יש אפשרות לבחור לאילו אפליקציות ניתן לגשת מהמשתמש האורח. נתוני האפליקציות נמצאים בארגז חול בין משתמשים, כך שאין מידע משותף.
תכונות חדשות
תמיכה ב-Bluetooth LE Audio וב-קודק השמע LC3, המאפשרים קבלה ושיתוף של אודיו בין מספר התקני בלוטות' בו-זמנית, השינוי יכול גם לשפר את איכות השמע וחיי הסוללה של המכשירים המחוברים, בתנאי שהם תומכים בכך.
גרסה זו פותחת את התמיכה באפליקציות צד שלישי לשימוש בסמלים של Material You.
לחיצה ארוכה וגרירת התראה תאפשר את פתיחת ההתראה בתצוגת מסך מפוצל. תכונה זו זמינה בטלפונים וגם בטאבלטים.
משגר האפליקציות כולל שורת חיפוש "מאוחדת" חדשה, המסוגלת לספק תוצאות חיפוש מהאינטרנט וכן אפליקציות ופעולות במכשיר. נראה שגוגל תרחיב את היכולות של כלי החיפוש הזה במהדורות עתידיות.
קישורים חיצוניים
אנדרואיד 13 - באתר הרשמי של אנדרואיד
רודני סטאקי
רודני נורבל סטאקי (באנגלית: Rodney Norvell Stuckey; נולד ב-21 באפריל 1986) הוא כדורסלן עבר אמריקאי, אשר שיחק בליגת ה-NBA בין השנים 2007–2017. ממוצעיו הכוללים לאורך 10 עונותיו בליגה הם 12.6 נקודות, 3.6 אסיסטים ו-2.9 ריבאונדים למשחק.
נעורים ומכללות
סטאקי נולד וגדל בעיר סיאטל שבוושינגטון, ולמד בתיכון "קנטווד" שבעיר קובינגטון הסמוכה. לאחר לימודיו התיכוניים בחר סטאקי להישאר בקרבת משפחתו וללמוד באוניברסיטת מזרח וושינגטון. כבר בעונת ה הציג סטאקי ממוצעים מרשימים במיוחד של 24.2 נקודות, 4.8 ריבאונדים, 4.1 אסיסטים ו-2.2 חטיפות למשחק. בעונתו השנייה המשיך לגלות יכולת גבוהה כשקלע 24.6 נקודות (שביעי בליגת המכללות) וחילק 5.5 אסיסטים למשחק. בסיום עונת 2006/2007 בחר סטאקי לוותר על המשך לימודיו האקדמיים ולהירשם לדראפט ה-NBA.
ב-11 בינואר 2009 העלתה קבוצת הכדורסל של אוניברסיטת מזרח וושינגטון את גופייתו של סטאקי, עם המספר "3", לתקרת אולמה הביתי כהוקרה על תרומתו לקבוצה.
דטרויט פיסטונס
סטאקי נבחר בבחירה ה-15 בדראפט 2007 על ידי קבוצת דטרויט פיסטונס. אחרי שהציג יכולת מצוינת בליגת הקיץ, עם 32.1 נקודות ו-9.1 אסיסטים למשחק, שבר סטאקי את ידו במשחק טרום העונה האחרון ונאלץ להחמיץ את החודשיים הראשונים של עונת הרוקי שלו. ב-57 המשחקים בהם שותף בעונתו הראשונה הציג סטאקי יכולת בינונית כשקלע 7.6 נקודות למשחק. על אף תרומתו הצנועה, נבחר סטאקי בסיום העונה לחמישיית הרוקיז השנייה של העונה.
בעונתו השנייה בליגה, עם הגעתו לקבוצה של אלן אייברסון במקומו של צ'אנסי בילאפס, שיפר סטאקי את משחקו והפך לשחקן חמישייה קבוע. לאורך העונה שימש סטאקי כרכז הקבוצה, לצידו של אייברסון, והעמיד ממוצעים של 13.4 נקודות ו-4.9 אסיסטים למשחק. ב-28 בדצמבר 2008 קלע סטאקי שיא קריירה של 40 נקודות בניצחון קבוצתו על שיקגו בולס. במהלך סוף שבוע האולסטאר של אותה עונה נבחר סטאקי להשתתף במשחק הכוכבים העולים כשחקן קבוצת ה"סופמורס" (שחקני השנה השנייה), ובמשחק עצמו קלע 12 נקודות וחילק 9 אסיסטים.
במשך חמש העונות הבאות המשיך סטאקי להציג יכולת יציבה במדי הפיסטונס, כשהוא מתנדנד בין החמישייה הפותחת לזו השנייה. ממוצעיו לאורך שבע עונותיו בדטרויט עומדים על 13.4 נקודות ו-3.9 אסיסטים למשחק.
אינדיאנה פייסרס
ב-21 ביולי 2014 חתם סטאקי על חוזה לעונה אחת באינדיאנה פייסרס, עבור כ-1.2 מיליון דולר, ובסיום אותה עונה האריך את חוזהו בקבוצה ל-3 עונות נוספות עבור 21 מיליון דולר. לקראת סיום עונת, ב-29 במרץ 2017, שחררה אינדיאנה את סטאקי מהקבוצה והחתימה במקומו את הקלע לאנס סטיבנסון.
בילינגס
בילינגס (באנגלית: Billings) היא העיר הגדולה ביותר במדינת מונטנה בארצות הברית, ומשמשת כבירת מחוז ילוסטון. במפקד האוכלוסין שנערך בשנת 2020 עמד מניין התושבים על 117,116 נפש. המטרופולין של בילינגס הוא הגדול במונטנה ומונה כ-184,167 נפש.
מיקומה של העיר והיותה הגדולה ביותר ברדיוס של 800 ק"מ (הכוללים חלקים ממונטנה, ויומינג, ודקוטה הדרומית, בין ספוקיין שבוושינגטון ומיניאפוליס שבמינסוטה) הפכו את בילינגס לעיר המסחר והקניות המרכזית באזור. קרבתה של העיר לפארק הלאומי ילוסטון, לעמוד פומפיי ולאתר קרב ליטל ביגהורן, מושכת לאזור המוני תיירים, במיוחד בחודשי הקיץ.
היסטוריה
ממצאים שנמצאו באזור העיר מעידים כי כבר אלפי שנים שימש האזור למגורי אדם. פיקטוגרפים שנמצאו במערה, כעשרה ק"מ מדרום לעיר, מתוארכים לכמאה שנה לפני הספירה.
החוקר ויליאם קלארק חצה את האזור בשנת 1806, בסיום מסעו הידוע עם שותפו למחקר מריווד'ר לואיס, ואף חקק את שמו על גוש הסלע הקרוי עמוד פומפיי.
בילינגס נוסדה ב-1877 והתאגדה ב-1882 כעיירה קטנה על מסילת הרכבת, שחצתה את טריטוריית מונטנה. העיר נקראה על שמו של נשיא חברת הרכבות פסיפיק ריילרוד (Pacific Railroad) פרדריק ה. בילינגס. אף שבסמוך לעיר הייתה קיימת זה מכבר העיירה קולסון, שאף היא שכנה על הנהר ילוסטון, התעלמו מתכנני בילינגס מקיומה של קולסון והקימו את העיר מספר ק"מ מערבית לקולסון. בכך נחרץ גורלה של זו, תוך זמן מה היא ננטשה כליל וכיום שוכן במקומה פארק קולסון.
מיקומה של בילינגס על הנהר סיפק חיי מסחר שוקקים, שכן ספינות הקיטור שפעלו בעת ההיא הביאו סחורות רבות והשפיעו על כלכלת העיר באופן חיובי. העיר גדלה במהירות, ובסוף 1883 היו בה 1,500 תושבים.
התפתחותה העיקרית של העיר הייתה לאחר מלחמת העולם השנייה. היא צמחה במהירות והפכה להיות מרכזו הכלכלי, הרפואי והתרבותי של האזור. בשנות השישים עלתה העיר באוכלוסייתה על חברתה גרייט פולס, ונטלה ממנה את כתר העיר הגדולה במונטנה. בשנות השבעים, בעקבות משבר האנרגיה של 1973, חלה ירידת-מה באוכלוסיית העיר, אך בשנות השמונים התאוששה העיר ממשבר זה.
לאו החמישי (אפיפיור)
לאו החמישי (בלטינית: Leo V; מת בפברואר 904) כיהן כאפיפיור מיולי 903 עד מותו.
בילינגס
היסטוריה
בפתח המאה העשרים ואחת, ממשיכה בילינגס להוות מרכז מסחרי, רפואי, חקלאי ותרבותי לכל אזור צפון הרי הרוקי והמישורים הגדולים.
לאו החמישי (אפיפיור)
ביוגרפיה
לאו החמישי נולד במקום שנקרא פריאפי, ליד ארדאה. למרות שהוא היה כומר, כאשר הוא נבחר לאפיפיור לאחר מותו של האפיפיור בנדיקטוס הרביעי ביולי 903, הוא לא היה הכומר הראשי של רומא.
בילינגס
גאוגרפיה ואקלים
בילינגס ממוקמת בדרום מרכז מונטנה. רובה נמצאת בעמק ילוסטון והיא נחצית על ידי הנהר ילוסטון. לעיתים רחוקות עולה הנהר על גדותיו. בשנת 1937 פקד את העיר שיטפון חמור, עקב עליית מי הנהר. כשליש מהעיר נמצא על רמה הגבוהה מן העמק. שטח העיר הוא 107.7 קמ"ר, כשליש האחוז מתוכם מים והיתר יבשה.
לאו החמישי (אפיפיור)
ביוגרפיה
במהלך כהונתו הקצרה, לאו העניק לקנונים של בולוניה בולה אפיפיורית מיוחדת (epistola tuitionis), שבה הוא פטר אותם מתשלום מיסים. עם זאת, לאחר שכיהן קצת יותר מחודשיים, לאו נלכד על ידי כריסטופר, הקרדינל של סן לורנצו בדמסו והושלך לכלא. כריסטופר עצמו נבחר לאפיפיור (903-904), ולמרות שנחשב כיום לאנטי-אפיפיור, הוא נחשב עד לאחרונה לאפיפיור לגיטימי. לאחר תקופה קצרה הודח כריסטופר על ידי סרגיוס השלישי, ועל פי מקורות מסוימים, הוא כלא את האנטי-אפיפיור כריסטופר ואת לאו החמישי ולאחר זמן ציווה להוציאם להורג בחניקה. האנציקלופדיה הקתולית מכחישה את הסיפור ומכנה אותו "מפוקפק ביותר". עם זאת, בגלל היותו האפיפיור היחיד שידוע עליו שציווה על רצח של אפיפיור אחר והיותו האפיפיור היחיד שבנו הלא חוקי התמנה גם הוא לאפיפיור (יוחנן האחד עשר), נקראת הכהונה שלו "העגומה והבזויה".
בילינגס
גאוגרפיה ואקלים
עקב קרבתה למדינת וושינגטון, חשופה בילינגס לפעילותו הוולקנית של הר הגעש סנט הלנס. כאשר התפרץ ההר ב-1980, כוסתה העיר במעטה אפר בן 2.5 סנטימטרים.
הקיץ בבילינגס חם מאוד. הטמפרטורה עלולה להגיע עד 38 מעלות צלזיוס. לעומת זאת בחורף צונחת הטמפרטורה אל מתחת לאפס, ומשקע השלגים הממוצע הוא 137 ס"מ. למרות זאת השלג אינו נוטה להצטבר על הקרקע, עקב רוחות הצ'ינוק המנשבות באזור בין החודשים דצמבר ומרס, וממיסות את הקרח. הסתיו בעיר מתון בדרך כלל.
יהדות בילינגס
בבילינגס קיימת קהילה יהודית קטנה. רוב היהודים קשורים לבית הכנסת הרפורמי "בית אהרון".
חייה השלווים של הקהילה עברו טלטלה קשה בשנת 1993, כאשר נאו נאצים ופעילי קו קלוקס קלאן החלו בהתגרויות והתפרעויות גזעניות. הם חילקו עלוני שטנה, ריססו צלבי קרס וכתובות גזעניות על דירות של משפחות אפרו-אמריקניות, השליכו לבנים אל חלונות שהוצבו בהן חנוכיות וחיללו את בית הקברות היהודי של העיר. הקהילה היהודית החליטה שלא להיכנע למסע הטרור, ועל אף המשך יידוי הלבנים, המשיכו חבריה להציב חנוכיות בחלונות בתיהם. תגובת רוב תושבי העיר להתפתחויות אלו הייתה חריפה ומתואמת. נערכו מצעדי סובלנות ותמיכה במיעוטים. בילינגס גאזט, עיתונה הרשמי של העיר, הדפיס יותר מ-10,000 פוסטרים של תמונת חנוכייה, והתושבים תלו אותם בחלונות בתיהם ועסקיהם לאות סולידריות, למרות החשש לפגיעה מצד הקיצוניים שהיה בכך. איגוד הצבעים של העיר הציע לצבוע בהתנדבות כל דירה או עסק שרוססו עליהם צלבי קרס או סיסמאות גזעניות וחברי הכנסיות בעיר קיימו תפילה משותפת ללבנים ושחורים בכנסייה המתודיסטית של השחורים.
ערים תאומות
לבילינגס ארבע ערים תאומות ברחבי העולם:
מיק מולבני
מיק מולבני (באנגלית: Mick Mulvaney), או בשמו המלא ג'ון מייקל מולבני (באנגלית: John Michael Mulvaney; נולד ב-21 ביולי 1967) הוא פוליטיקאי אמריקאי מהמפלגה הרפובליקנית, שכיהן בתפקיד השליח המיוחד של ארצות הברית אל צפון אירלנד. לשעבר ראש סגל הבית הלבן בפועל של נשיא ארצות הברית דונלד טראמפ בשלושת החודשים הראשונים לשנת 2019.
ב-6 במרץ 2020 הודיע הנשיא טראמפ בטוויטר, כי מולבני יוחלף על ידי מארק מדוז, וישמש כשליח מיוחד של ארצות הברית לצפון אירלנד. בראשית ינואר 2021 התפטר מהתפקיד. קודם ניהל את משרד הניהול והתקציב (OMB) והיה המנהל בפועל של הלשכה להגנת הצרכן הפיננסי (CFPB) מנובמבר 2017 עד דצמבר 2018.
ביוגרפיה
מולבני שירת באספה הכללית של דרום קרוליינה מ-2007 עד 2011, תחילה בבית הנבחרים של מדינה ואז בסנאט. הוא שימש כחבר בית הנבחרים מ-2011 עד 2017. הוא הוכרז כמועמד לניהול משרד הניהול והתקציב של הבית הלבן על ידי הנשיא הנבחר, דונלד טראמפ בדצמבר 2016 במועמדות שאושרה על ידי הצבעה בסנאט (51-49) ב-16 בפברואר 2017. בזמן שמולבני היה ידוע בתמיכתו המוצהרת בשמרנות כספית כחבר קונגרס, הוא פיקח על הרחבת הגרעון הדרמטית כמנהל משרד הניהול והתקציב. הגירעון עלה כתוצאה מהוצאות מוגברות והפחתת מיסים שהיו גבוהות מהרגיל בתקופה של התרחבות הכלכלה האמריקאית.
ב-14 בדצמבר 2018 הכריז הנשיא טראמפ כי מולבני ייכהן בתפקיד ראש סגל הבית הלבן בפועל במקומו של ג'ון קלי החל מתחילת 2019.
ב-7 בינואר 2021 התפטר מולבני מתפקידו כשליח המיוחד של ארצות הברית בצפון אירלנד, על רקע ההסתערות על קומפלקס הקפיטול של ארצות הברית.
חלמיתיים
מִשְׁפַּחַת הַחֶלְמִיתִיִּים (שם מדעי: Malvaceae) היא משפחה בינונית בגודלה בסדרת החלמיתאים שבמחלקת הדו־פסיגיים ונפוצה בעיקר באזור הטרופי. היא כוללת כ-252 סוגים וכ־5,444 מינים ומקיפה עשבים, בני שיח, שיחים או עצים. כ־34 מינים ב-12 סוגים במשפחה זו גדלים בר בארץ ישראל ומינים תרבותיים נוספים שמשמשים את האדם כצמחי תועלת – למטרות נוי, מאכל ותעשייה. 3 משפחות בוטלו ואוחדו עם החלמיתיים, על-פי APG III (2009) ואלו הם: משפחת הטילייתיים (Tiliaceae), משפחת הסְטֶרְקוּלִיִּים (sterculiaceae) ומשפחת הבּוֹמְבַּקִיִּים (Bombacaceae).
הסוג מעוג (Lavatera) בוטל מבחינה טקסונומית ואוחד עם חלמית (Malva). מחקרים גנטיים ומורפולוגיים שפורסמו ב-1998 על ידי הבוטנאי מרטין פורבס ריי (Martin Forbes Ray) הוכיחו שלשני הסוגים מאפיינים משותפים רבים ואין סיבה להפריד ביניהם ועל המינים ששויכו למעוג הועברו לסוג חלמית.
מאפייני המשפחה
חלקי הצמח הם בעלי שערות כוכביות (שערה רב-תאית המסתעפת לצדדים מבסיסה) או שערות תריסניות (שערה דמוית קשקש, לא בלוטית, רב-תאית שהיא שטוחה במידה ניכרת ולא נישאת על עוקץ).
העלים מסורגים (עלה אחד בכל מפרק) על פי רוב הם סדורים באופן לולייני (ספירלי) לאורך הגבעול, ולעיתים רחוקות בשני טורים. הלוואים ישנם. העלים בדרך כלל עם פטוטרת ובעלי עורקים מאוצבעים היוצאים מבסיס העלה. העלים פשוטים או שסועים לאונות או מחולקים לאונות. שפת העלה תמימה או משוננת.
הפרחים דו-מיניים (למעט בעצים בסוג .Kydia Roxb), נכונים (על פי רוב בעלי סימטריה רדיאלית), וצומחים בודדים או יותר מחיקי העלים או לעיתים רחוקות בתפרחות בראשי ענפים. הפרחים בדרך כלל בולטים לעין.
הגביעון, שלא קיים בכל המינים (למשל, סידה ואבוטילון), הוא בעל חפים מפורדים (למשל, בבת-חלמית שרועה) או מאוחים לכל אורכם או חלק מאורכם. מספר החפים 2 או 3 או יותר (למשל במיני היביסקוס). הגביעון חסר בסוגים סיד ואבוטילון.
הגביע בעל 5 עלים מפורדים או מאוחים, פחות או יותר, ונושקים האחד לשני. לפעמים הגביע נושר ואינו משתייר לאחר האבקה.
הכותרת בעלת 5 עלים מעוקלים או חופפים האחד את השני, לעיתים קרובות הם מעורים בבסיסם לצינור האבקנים.
שערות בלוטיות של צוף מצויים בצד הפנימי של עלי הגביע ועלי הכותרת או האנדרוגינופר (אם קיים).
האבקנים מרובים, 5 עד 100, זיריהם מאוחים בתחתיתם ויוצרים את צינור האבקנים שמקיף את עמודי העלי.
המאבקים דמוי כליה ובעלי לשכה אחת הנפתחת בראשה. גרגר האבקה נושא שערות נוקשות, חזקות וקוצניות.
השחלה עילית, בעלת 2 או הרבה עלי שחלה.
עמודי העלי מאוחים על פי רוב בחלקם התחתון ומספרם על פי רוב כמספר עלי השחלה.
הפרי יבש ואינו עסיסי, לעיתים קרובות מטיפוס הלקט או מפרדת או לעיתים רחוקות דמוי ענבה.
הזרעים דמוי כליה, מעוטי אֶנְדּוֹסְפֵּרְם ועל פי רוב שעירים.
חשיבות המשפחה לצמחיית ארץ ישראל
המינים מלווי האדם המובהקים ביותר הם מיני חֶלְמִית ומעוג שונים. הם אף יוצרים חברות צומח אופייניות במקומות אלו. נהוג ללקטם למאכל, בעיקר בקרב חברות מסורתיות כדוגמת החברה הערבית והבדואית. כמו כן ילדים נוהגים לאכול את הפרי הצעיר הזוכה לכינוי 'לחם ערבי'.
השיח אבוטילון השיח נחשב למייצג חשוב של צומח הוואדיות בעיקר במדבר יהודה.
מלבד היות חלק ממינים אלו מלווי אדם, חלקם נחשבים אף לעשבים מטרידים הגורמים נזקים לחקלאות. קיימים שלושה מינים פולשים ממשפחה זו, הגורמים נזק מסוים לחקלאות, בעיקר במקומות הזוכים לתוספת השקיה בקיץ. ליתר פירוט ראה 'סוגי המשפחה'.
מספר מינים ממשפחה זו נחשבים לצמחים נדירים בארץ.
חשיבות המשפחה לאדם
מספר סוגים גדול במיוחד משמשים כמקור לסיבים לתעשייה.
להמשך הפירוט ראה 'סוגי המשפחה'.
מינים וסוגים המשמשים כצמחי תרבות בישראל
הסוגים מובאים לפי סדר הא"ב. המידע מתייחס למינים וזנים הגדלים כצמחי תרבות ולא לסוג כולו
ארכרגליים
ארכרגליים או אֶרֶךְ-רַגְלִיִּים (שם מדעי: Phalangiidae) היא המשפחה הנפוצה ביותר בסדרת הקוצרים במחלקת העכבישנים. מצויה בכל העולם מלבד באיים מבודדים כמדגסקר וניו זילנד. בני המשפחה מאופיינים בגוף קטן מאוד, 3-8 מ"מ, וברגליים ארוכות מאוד.
Annalen der Physik
שנתון הפיזיקה (בגרמנית: Annalen der Physik) הוא כתב עת מדעי, מהמוכרים והוותיקים ביותר בעולם. החל בהפצה בשנת 1790 תחת השם Journal der Physik, בעריכת פרידריך אלברכט קארל גרן, פיזיקאי הידוע בעיקר בשל ניסוייו בנוגע לתאוריית הפלוגיסטון. עורך כתב העת כיום הוא אולריך אקרן.
כתב העת מפרסם מאמרים מקוריים בנושאי ניסוי, תאוריה, מתמטיקה פיזיקלית ותחומים דומים. כל המאמרים נבחנים תחת ביקורת עמיתים קפדנית טרם פרסומם, ומשקפים את ההתקדמות שנעשתה בתחומי הפיזיקה השונים.
בראשית המאה ה-20 הייתה גרמניה מרכז מחקר הפיזיקה בעולם. שנתון הפיזיקה הופץ בגרמנית, בדומה לרוב הכתבים בנושאי פיזיקה באותה תקופה. מאז, אנגלית הפכה לשפה השלטת בפיזיקה וחשיבות השנתון התערערה. כיום הוא כתוב כולו באנגלית.
עורכי כתב העת וגילגולי שמו
עם השנים, כתב העת ידע עורכים רבים ושמות שונים.
מזקקת קאוואלאן
מזקקת קאוואלאן (בסינית: 噶瑪蘭酒廠; בפין-יין: Gámǎlán jiǔchǎng) היא מזקקת ויסקי טאיוואנית, והיא מזקקת הוויסקי היחידה במדינה. היא בבעלות קבוצת "King Car Group" וממוקמת בעיירה יואנשאן בטאיוואן.
היסטוריה
המזקקה נקראת על שם שבט הקאוואלאן, שהיו השבטים הילידים בטאיוואן, והתגוררו במישור קאוואלאן.
תכנון המזקקה החל בינואר 2002, ובנייתה החלה באפריל 2005 והושלמה בדצמבר אותה שנה. הטיפה המזוקקת הראשונה יוצרה ב-11 במרץ 2006 והבקבוק הראשון שוחרר בדצמבר 2008.
פרסים
בינואר 2010 אחד ממוצרי המזקקה עורר הפתעה לאחר שהביס שלושה מותגים סקוטים ומותג אנגלי אחד במבחן טעימה עיוורת במהלך פסטיבל "Burns supper".
ב-2011 העניק המגזין "Whisky Magazine" למזקקה את פרס "Whisky Visitor Attraction of the Year", ומוצרי המזקקה זכו בפרסים נוספים.
ב-2012, הוויסקי "Fino Sherry Cask malt whisky" זכה בתואר "הוויסקי החדש של השנה" במדריך "Jim Murray’s Whisky Bible".
ב-2013, הוויסקי "Fino" זכה בתואר הסינגל מאלט וויסקי האסייאתי הטוב בעולם.
במרץ 2015, הוויסקי "Vinho Barrique" זכה בתואר "הסינגל מאלט ויסקי הטוב בעולם" על ידי "World Whiskies Awards".
ב-2016, הוויסקי "Amontillado Sherry Single Cask Strength" זכה בתואר "הסינגל מאלט ויסקי מהחבית הטוב בעולם" על ידי "World Whiskies Awards".
פול אדגר
פול אדגר אקווקו (בצרפתית: Paul Edgar Akouokou; נולד ב-20 בדצמבר 1997) הוא כדורגלן מחוף השנהב המשחק בריאל בטיס ובנבחרת חוף השנהב.
קריירת מועדונים
אדגר התחיל את הקריירה שלו באקנאס מליגת העל הפינית. ב-29 באפריל 2016 אדגר ערך את הופעת הבכורה שלו בקבוצה בהפסד 0–3 ליובסקילה. ב-25 בספטמבר 2016 הבקיע את שער הבכורה שלו בקריירה בניצחון 0–2 נגד גראנקולה. במשחקו האחרון בקבוצה הורחק לראשונה בקריירה במשחק בו הפסידה אקנאס 0–4 לטורון פאלוסאורה.
ב-27 באוגוסט 2017 הושאל לבית"ר ירושלים עד לסיום העונה. ב-11 בספטמבר 2017 ערך את הופעת הבכורה שלו במדי בית"ר כאשר נכנס כמחליף בדקה ה-76 של משחק הליגה נגד מכבי פתח תקווה. בית"ר ניצחה את המשחק 1–2 כאשר הנגיעה הראשונה של אדגר בכדור, הובילה למהלך שבסופו מרסל הייסטר הבקיע את שער הניצחון עבור בית"ר.
ב-1 בפברואר 2018, לאחר שהגיע אישור מאקנאס הפינית אליה שייך השחקן, הוא הושאל לקבוצת הפועל ראשון לציון מהליגה הלאומית. לבית"ר עומדת האופציה לרכוש את השחקן חזרה בקיץ.
באוגוסט אדגר הצטרף לקבוצת המילואים של בטיס.
בספטמבר 2020 הוכרז כי אדגר ייקח חלק מהסגל הבוגר של בטיס לקראת העונה הקרובה.
קריירה בינלאומית
ב-25 במרץ 2022 ערך אדגר את הופעת הבכורה שלו בנבחרת חוף השנהב, בהפסד 1–2 לנבחרת צרפת במשחק ידידות.
אבינוף פרומר
אבינוף פרומר (נולד ב-21 במאי 1969) הוא פעיל חברתי, סוכן נסיעות, קופירייטר בהכשרותו, מראשי המאבק באיידס בישראל, ומהפעילים הבולטים בקהילת הלהט"ב.
ביוגרפיה
פרומר נולד בגבעתיים בשם אברהם פרומר. בגיל 17 שינה את שמו לאבינוף, ויצא מהארון בפני משפחתו. פרומר למד בתיכון קלעי בגבעתיים במגמה ריאלית. בתקופת נערותו היה פעיל בתנועות הצופים והנוער העובד, שם הדריך קבוצת נוער. כמו כן רקד בלהקת המחול הורה גבעתיים.
בספטמבר 1988, בגיל 19, בעת שירותו הצבאי בנח"ל, אובחן פרומר כנשא נגיף ה-HIV, ושוחרר מהשירות כעבור מספר ימים. לאחר מכן הקדיש את מרצו לפעילות ציבורית לשינוי המודעות למחלת האיידס במסגרת התנדבותית ומקצועית במסגרת בלה דואגת פרויקט ההסברה לקהילה הגאה באגודת הלהט"ב, ולאחר מכן במסגרת הוועד למלחמה באיידס.
במהלך 1990 שימש פרומר כנציג ישראלי ראשון בכנס בינלאומי של נשאי וחולי איידס במדריד, ובשנת 1991 השתתף במשלחת לכנס דומה בלונדון, שם הכיר את בן זוגו ריצ'רד יואן, שהיה נציג אוסטריה. פרומר החליט לעבור לגור בווינה ולאחר כשנתיים של חיים משותפים והתדרדרות מצבו הבריאותי, נפטר יואן ממחלת האיידס בגיל 33 (ב-20 במרץ 1994). פרומר היה ממקימי פרויקט השמות בישראל.
לאחר שובו לישראל הצטרף לארגון בלה דואגת, שהוקם כמה חודשים לפני-כן במטרה לבנות לראשונה לקהילת הלהט"ב, כקבוצה בסיכון גבוה, מערך הסברה ייעודי המופעל על ידי קבוצת מתנדבים בראשות נעם הולדנגרבר (היו"ר הראשון), ועד במהרה נבחר ליו"ר הארגון. לאורך השנים הפיק הארגון מסעות הסברה רבים, שבהם נטל פרומר חלק בצוות הקריאטיבי בניהולו של אורי ינץ, ושרובם צולמו על ידי צלם האופנה איתן טל. בין הקמפיינים החריפים: "איידס בעיה שלנו" (1997), "רק עם קונדום, לי זה לא יקרה" (2003) בכיכובו של חי בן שושן, שחברת דן סירבה להעלות על גבי האוטובוסים שלהּ.
בינואר 1995 הקים פרומר את "קפה פלוס" – בית קפה ייחודי שפעל אחת לחודש, אשר יועד לנשאים, לקרוביהם, לחברים ולבני זוגם. "קפה פלוס", שפעל לסירוגין במשך 8 שנים במקומות שנים, ערך הופעות והרצאות בנושאים משתנים. במקביל החל פרומר בקיום מסיבות סגורות לנשאי ונשאיות HIV.
בספטמבר 1995 הפיק ארגון בלה דואגת בראשותו את פסטיבל הוויגסטוק הראשון בגן העצמאות בתל אביב – מופע של אמני דראג. האירוע יועד לגיוס כספים עבור המאבק באיידס ולקידום המודעות למחלה. פרומר הנחה את המופע בדמותהּ של נופית תידהר. בעקבות ההצלחה הוחלט להמשיך במסורת. בין השנים 1996–1997 היה פרומר המפיק בפועל את אירועי הגאווה. במאי 1998 לקח חלק פעיל במהומות הוויגסטוק מול המשטרה.
בין השנים 1995–1999 הופיע פרומר כדראג קווין בשם הבמה "נופית תדהר" ברחבי הארץ במועדונים, באירועים המוניים ובטלוויזיה. היה משתתף קבוע ב"מופע הקברט של נינו אורסיאנו", והשתתף בפסטיבלי דראג ובמצעדי הגאווה והאהבה.
לצורך חשיפת בלה דואגת ואירוע הוויגסטוק הוזמן רן קוצר להפיק ולביים סרט תיעודי. רן קוצר בחר בפרומר להיות הדמות המובילה את הסרט "סיפור חיובי" – סרטו הראשון, שנעשה במסגרת החוג לקולנוע באוניברסיטת תל אביב. בסרט, שהוקרן בערוץ 2, נחשפים פרומר וסיפור חייו עד אז. הסרט הוקרן בפסטיבל הקולנוע ירושלים ובפסטיבלים מסביב לעולם, ואף זכה לכתבה במהדורה הראשונה של עיתון הזמן הורוד.
בעקבות יציאת הסרט זכה פרומר לחשיפה תקשורתית מסיבית וארוכת שנים ברדיו, בעיתונות הכתובה (במוספים 7 ימים של ידיעות אחרונות, סוף שבוע של מעריב) ואף בטלוויזיה – בתוכניות בוקר, תוכניות אקטואליה, בחדשות ובפריים טיים: "ממני" עם מני פאר ו"לילה גוב" עם גידי גוב. פרומר הרצה במאות מפגשים מול בני נוער חיילים ונוער גאה בכל רחבי הארץ.
פרומר היה השני בישראל שנחשף כנשא HIV, לאחר פטריק לוי, שחשיפת נשאותו הובילה לפיטוריו מעבודתו כמורה במשרד החינוך.
בשנת 1997 התאגדו ארגוני האיידס בישראל למטה מאבק בראשותו של רמי הסמן להכנסת התרופות המשולבות לטיפול באיידס "קוקטייל התרופות" לסל התרופות של משרד הבריאות. כיו"ר בלה דואגת היה פרומר בין ראשי המאבק בן 70 הימים, אשר כלל הפגנות, ראיונות תקשורתיים, משלחות נשאים לכנסת והפעלת שדולה פעילה, ריסוס כתובות גרפיטי ותובענה ייצוגית בבית הדין האזורי לעבודה מטעם האנשים החיים עם הנגיף. כאחת מפעילויות מטה המאבק יזם והפיק את כנס הנשאים הראשון בבית החולים תל השומר, אשר הפך מאז למסורת.
בשנת 1998 יזם פרומר במסגרת בלה דואגת את הקמת פרויקט "קו לנשא", אשר פעל כשנתיים. מטרת הפרויקט הייתה מתן תמיכה טלפונית ואנונימית לנשאים, לבני משפחותיהם, לקרוביהם ולבני זוגם, והמתנדבים בקו הסיוע היו בעצמם נשאים ונשאיות פעילים שהיוו דוגמה חיובית. בשנה זו הפיק וערך פרומר את תוכנית הרדיו של נינו אורסיאנו "סינדרלה יוצאת מהארון" ברדיו השרון (99FM), תוכנית רדיו לילית ראשונה מסוגה לקהל ההומוסקסואלי.
בדצמבר 1999 קיבל פרומר את אות יקיר הוועד למלחמה באיידס. בשנת 2002 פעל בשירות הוועד למלחמה באיידס כרכז התמיכה החברתית לטיפול בתלונות הנשאים ואף הפעיל מרכז חלוקת תרופות לעובדים זרים החולים באיידס. פרומר המשיך בעבודתו בוועד למלחמה באיידס עד שנת 2007.
מור קציר
מור קציר (נולדה ב-1980) היא דוגמנית ישראלית.
ביוגרפיה
קציר נבחרה ב-1996 לנערת השנה של מעריב לנוער, היא התחילה לדגמן תקופה בפריז ולאחר מכן עברה לניו יורק ודיגמנה עבור סוכנות "ואן". היא הופיעה על שערי המגזינים הצרפתיים "אל" ו"אופיסיאל", הצטלמה לכתבת אופנה בת עשרה עמודים במגזין "אל" האמריקאי ולכתבה של 12 עמודים ב"ווג" הגרמני, כמו כן הצטלמה למגזינים "W", "ווג" האיטלקי, ו"דה פייס".
היא שימשה כפרזנטורית של דונה קארן ניו יורק (DKNY), והצטלמה לקטלוג ההלבשה התחתונה של המותג. הצטלמה גם עבור קלווין קליין וטומי הילפיגר. היא פתחה וסגרה את התצוגה של שאנל ונבחרה לדגמן בנשף הצדקה השנתי של הנסיך צ'ארלס, בישראל היא דיגמנה לרשת האופנה הוניגמן. בשנת 2013 חזרה בתשובה.
בגיל 27 פרשה מעיסוק בדוגמנות עקב הריון למשך כ-12 שנים, ובשנת 2019 חזרה לדגמן עבור המותג "פקטורי 54".
פורפיריה
פּוֹרפִיריה (Porphyria) היא מחלה תורשתית מטבולית שבה חל שיבוש בייצור הקבוצה הכימית הֵם (Heme), אשר מצויה בהמוגלובין, במיוגלובין ובמספר חלבונים אחרים. קבוצה זו אחראית לקשירת חמצן ופחמן דו-חמצני לחלבונים אלה והיא גם הפיגמנט המקנה להם צבע אדום.
השיבוש בייצור קבוצת ההם אינו הבעיה העיקרית במחלה, שכן כמות ההם המופחתת אשר בכל זאת מיוצרת, מספקת בדרך כלל לצורכי הגוף. הגורם העיקרי לתסמיני המחלה הוא הצטברות של פורפירין בגוף. פורפירין, היא הטבעת המקיפה את אטום המתכת המרכזי בקבוצת ההם (ברזל). וממולקולה זו נגזר שמה של המחלה. פורפיריה יכולה להיות הפאטית (Hepatic), אז מקורה בשיבוש בתאי הכבד, או אריתרופוייטית (Erythropoietic) - שיבוש במח העצם ובתאי הדם האדומים.
סוגי פורפיריה
שיבוש בייצור יכול לחול בשלבים שונים של ייצור ההם וכך להביא לצורות שונות של המחלה. פורפיריה היא קבוצה של כעשר מחלות, הנפוצות הן:
תסמינים וטיפול
פורפיריה היא מחלה כרונית בעלת התקפים, הנגרמים מתרופות מסוימות, מחשיפה לשמש, משתיית אלכוהול, מרעב או מפתוגנים.
הלוקים בפורפיריה אריתרופוייטית עלולים להיות רגישים לאור השמש עד כדי כך שכוויות שמש עלולות לפקוד אותם אפילו בזמן שמעטה כבד של עננים מכסה את השמים, דבר המכריח אותם להיות פעילים בלילה ולהימנע מאור שמש. הלוקים בפורפיריה עשויים להיות בעלי עיניים, ציפורניים ושיניים אדומות, המקבלות את צבען מפורפירין. תסמינים נוספים: צמיחת שיער במקומות בלתי שגרתיים (במצח, למשל), גירודים, אודם ושלפוחיות בעור וכן בעיות בחניכיים. לאחר חשיפה לשמש עלול צבע השתן להשתנות לאדום או חום כהה.
תסמינים של פורפיריה הפאטית כוללים הפרעות במערכת העצבים הגורמות להזיות, דיכאון, פאראנויה, כאבי בטן, בחילות, הקאות, נזק לעצבים, עצירות, קצב לב בלתי-סדיר ועוויתות. בזמן התקף עלול הכאב להיות בלתי-נסבל ולהצריך שימוש במשככי כאבים חזקים.
במקרה של התקף מומלץ לצרוך כמויות גדולות של פחמימות. במקרה של אשפוז בבית חולים ניתנת לחולה אינפוזיה של תמיסת גלוקוז בריכוז של 10%. קיימות תרופות (המאטין (Hematin), למשל) בעלות יעילות בינונית, אותן יש ליטול בשלב מוקדם ככל האפשר של ההתקף. אלו הן תרופות תסמיניות ואינן מביאות לריפוי המחלה, אשר לעת עתה היא חשוכת מרפא. לעיתים קרובות נושאים החולים על גופם סימן זיהוי המאפשר לצוותים רפואיים לדעת מיד את הגורם להתקף.
שכיחות
פורפיריה מגוונת, המתבטאת בלקויות עור ובהתקפים עצביים חריפים, נפוצה במיוחד בדרום אפריקה שם שכיחות המחלה היא 1:3,000. במאה ה-17 היגר לדרום אפריקה זוג הולנדי. הזוג, שהתבדל מהאוכלוסייה המקומית ונשא גנים פגומים של המחלה, אחראי ככל הנראה לשכיחות הגבוהה באזור.
היסטוריה
יש הסוברים שהצייר הנודע וינסנט ואן גוך חלה לא במספר מחלות נפש (סכיזופרניה ומלנכוליה) אלא בפורפיריה סירוגית חריפה. באופן זה ניתן להסביר את הסימנים העצביים והנפשיים שאפיינו את הצייר במחלה אחת בלבד. סוברים כי גם כמה חברי בית המלוכה הבריטי במשך ההיסטוריה, ביניהם ג'ורג' השלישי, מלך הממלכה המאוחדת, היו חולים (או נשאים) של המחלה.
בשנים 1956 - 1961 לקו 5,000 איש בטורקיה בפורפיריה עורית מאוחרת כתוצאה מהפצה של זרעי חיטה שהיו נגועים בקוטלי פטריות שהכילו HCB-hexachlorabenzine.
ג'נרל אלקטריק J79
ג'נרל אלקטריק J79 הוא מנוע טורבו-סילון תעופתי של חברת ג'נרל אלקטריק אשר נמצא בשימוש במגוון מטוסי קרב ומפציצים. המנוע היה למנוע האמריקני הראשון שעלה בביצועיו על מנועים בריטיים (שהיו המובילים בתחום).
פורפיריה
פולקלור
הסברה כי פורפיריה גורמת לצורך ב"הם" שמקורו בדם אנושי, או ששתייה של דם עשויה להקל את תסמיני המחלה, אינה נכונה. למרות זאת עוררה המחלה בעבר סיפורי פולקלור רבים, וכיום סבורים חוקרים רבים כי המחלה היא המקור למיתוס הערפד והאדם-זאב.
ג'נרל אלקטריק J79
היסטוריה
כחלק מפרויקט ה-J73 פותח גם דגם המנוע שסומן J73-GE-X24A, והוא עוצב ספציפית כדי לתת ביצועים מיטביים במהירויות של מאך 2.
פורפיריה
פורפיריה בישראל
במרכז רפואי רבין נמצאת המעבדה לאבחון פורפיריה המוכרת על ידי משרד הבריאות כשירות ארצי מעבדתי לאבחון מחלות הפורפיריה. לאורך השנים אובחנו בה מעל 350 חולי פורפיריה לסוגיה.
ב-2017 הוקמה לידה מרפאת פורפיריה שנותנת את המענה הקליני: ייעוץ, טיפול ומעקב אחר חולים ונשאים שאובחנו ביוכימית או גנטית כלוקים באחד מסוגי הפורפיריה.
ג'נרל אלקטריק J79
היסטוריה
כ-17,000 יחידות יוצרו במשך למעלה מ-30 שנה בארצות הברית, בלגיה, קנדה, גרמניה, יפן ובישראל. המנוע הותקן על ה: F-104 סטארפייטר, F-4 פנטום, A-5 ויג'לנטי, B-58 האסלר והכפיר.
המנוע הוחלף עם פיתוח מנועי מטוסים חדשים כפראט אנד וויטני TF-30 אשר הותקן במטוסים כגון ה-F-111 וה-F-14 ומנועי טורבו מניפה מדגם פראט-אנד וויטני F-100 שהותקן במטוסים כגון ה-F-15 וה-F-16.
פרלמנט נשים
הרקע והמטרות של הפרלמנט
פרלמנט נשים הוקם בנובמבר 1999, על ידי תנועת ש.י.ן (התנועה לשוויון בייצוג נשים), ה"ן (הרצליה נשים), קרן פרידריך אברט, מכללת בית ברל ועיריית הרצליה.
מאז הקמתו של הפרלמנט בנובמבר 1999 ועד אוקטובר 2006, הוא קיים 44 מושבים. מושבי הפרלמנט נערכו בכל רחבי הארץ: הרצליה, קריית שמונה, באר שבע, ירושלים, תל אביב, חיפה, חולון, פקיעין, כפר סבא, רמת גן, גבעתיים, ראש העין, בית חשמונאי, טירה, דליית אל-כרמל, כפר יונה, ראשון לציון, ג'סר אל-זרקא, שוהם, באקה אל-גרבייה, מועצה אזורית גזר ומועצה אזורית לב השרון וכן במסגרות: מכללת בית ברל, בית הסוהר נווה תרצה,צריפין ובמכללת אלקאסמי.
מושבי הפרלמנט:
בהשפעת דיוני הפרלמנט נערכו דיונים, כנסים ופעילויות נוספות. כגון: